Lea Davidova-Medene

Lea Davidova-Medene (31. märts 1921 – 31. juuli 1986 Riia) oli läti skulptor.

 Haridus ja looming 
1949. aastal lõpetas ta Läti Kunstiakadeemia skulptuuriosakonna, ta oli Teodors Zaļkalnsi õpilane. Tema loomingus on ülekaalus skulptuurportreed, näitustel hakkas osalema alates 1951. aastast. 1956. aastal sai ta Läti Kunstnike Liidu liikmeks.

Tema teoste hulgas on skulptuurportreed Peteris Upītisest (graniit, 1960)https://www.booksite.ru/fulltext/1/001/008/018/235.htm, Mirdza Kempest (graniit, 1961), ja Andrejs Upītsist (graniit, 1964–1967), praegu asuvad need Läti Rahvuslikus Kunstimuuseumis. Aastail 1960–1992 seisis Riias Kommunaaride pargis (praegu Esplanāde) Imants Sudmalise pronksist portreebüst ja Peterburis Vene Muuseumi kogus on Karlis Zemdega portreeskulptuur (graniit, 1962–1965). 1965. aastal pälvis kunstnik nende teoste eest Läti NSV riikliku preemiahttps://encyclopedia2.thefreedictionary.com/Davydova-Medene%2c+Lea.

Lea Davidova-Medene loodud sõduri portreeskulptuur oli ametlikult valitud esindama Nõukogude kunsti Pariisis toimunud Rodini muuseumi (Musée Rodin) korraldatud rahvusvahelisel skulptuurinäitusel 1966. aastalhttp://oxfordindex.oup.com/view/10.1093/benz/9780199773787.article.B00047341. Samal aastal sai kunstnik Läti NSV teenelise kunstitegelase aunimetuse (Latvijas PSR Nopelniem bagātais mākslas darbinieks).

 Retseptsioon 
Kunstiteadlane Leo Gens nimetab kunstniku stiili pateetilis-esinduslikuksLeo Gens. Juubeli-kunstinäitus Moskvas. - Kunst 1974, 45, lk 10. Veebientsüklopeedia Oxford Art Online loeb Lea Davidova-Medene sotsialistliku realismi esindajate hulka.

 Viited 

 Välislingid 
 Lea Davidova-Medene skulptuurpäid Läti Rahvusliku kunstimuuseumi fassaadi ees
 Lea Davidova-Medene skulptuure mujal Riias

Kategooria:Läti kunstnikud
Kategooria:Läti skulptorid
Kategooria:Läti Kunstiakadeemia vilistlased
Kategooria:Sündinud 1921
Kategooria:Surnud 1986